**Raport mbi mbrojtjen e veçantë për gratë e papuna me tre apo më shumë fëmijë.**

Në zbatim të VKM nr. 751, datë 01.12.2022 është miratuar politika për një mbrojtjeje të veçantë nga shteti për gratë e papuna, me tre apo më shumë fëmijë të moshës deri në 18 vjeç. Ky vendim hyri në fuqi në Janar 2023 dhe përcakton kriteret dhe përfitimet për këtë kategori.

Sipas këtij vendimi, grate e papuna, me tre apo më shumë fëmijë të moshës deri në 18 vjeç, ku njeri prej fëmijëve është nën moshën 5 vjeç dhe familja ka të ardhura nën 100 mijë lekë bruto në muaj, të cilat janë kategori ekonomikisht joaktive, do të mbulohen nga skema e sigurimit të detyrueshëm shoqëror dhe shëndetësor dhe pagesa e kontributeve të tyre financohet nga buxheti i shtetit, për periudhën e kujdesit ndaj fëmijës deri në moshën 5-vjeçare.

**Të dhënat e përfituesve të mbrojtjes së veçantë për gratë e papuna janë si më poshtë:**

| **Viti** | **Numri i përfitueseve** |
| --- | --- |
| 2023 | 8,579 |
| 2024 | 1,139 |
| Jan-Maj 2025 | 789 |

Është e rëndësishme të theksohet se përfituesit e regjistruar në vitin 2023 vazhdojnë të përfitojnë nga mbrojtja e veçantë, dhe shifrat e viteve pasuese përfaqësojnë numrin e përfituesve të rinj të regjistruar në ato vite.

Mesatarisht çdo muaj paguhen rreth 6,200 gra të papuna.

Shërbimi Social Shtetëror, brenda datës 20 të çdo muaji pasardhës, përgatit listëpagesën me kontributet shoqërore dhe shëndetësore të personave që rezultojnë përfitues, ia përcjell Drejtorisë së Përgjithshme të Tatimeve, si edhe kryen pagesën sipas legjislacionit në fuqi.